Επέτειος Μακεδονικού Αγώνα
Στις 13 Οκτωβρίου κάθε χρόνο τιμούμε τους Μακεδονομάχους, που απέτρεψαν τον εκβουλγαρισμό της Μακεδονίας τόσο  στα κρίσιμα χρόνια 1904-1908, όσο και στα προηγούμενα και τα κατοπινά. Η συγκεκριμένη ημερομηνία είναι η επέτειος του θανάτου του πρωτεργάτη και εμβληματικής μορφής του Μακεδονικού Αγώνα, Παύλου Μελά, στο χωριά Στάτιστα της Καστοριάς. 
Το Αρσάκειο Γυμνάσιο Θεσσαλονίκης τίμησε τη μνήμη του και όλων των συναγωνιστών του με ομιλία του φιλολόγου Αλέξη Αλεξίου. Στην ομιλία παρουσιάστηκε το ιστορικό πλαίσιο του Μακεδονικού Αγώνα, η σημασία του για τον ελληνισμό, αλλά και η συμβολή των δασκάλων, και ιδίως των Αρσακειάδων, και του κλήρου στη διατήρηση της ελληνικής ταυτότητας μέσω της παιδείας και της αφοσίωσης στο Οικουμενικό Πατριαρχείο.

